# ŠTATÚT

# VÝBEROVEJ KOMISIE KR - MAS, o.z.

**Článok 1**

### Úvodné ustanovenia

Štatút upravuje pravidlá, vzťahy a zásady činnosti Výberovej komisie (ďalej len „VK“) Kopaničiarskeho regiónu - miestnej akčnej skupiny, o.z. (ďalej len „KR-MAS“) pre hodnotenie a výber ŽoNFP (projektov) v súlade s postupmi na hodnotenie a výber projektov, ktoré predkladá štatutárnemu orgánu KR - MAS.

**Článok 2**

**Postavenie komisie**

1. VK je kolektívnym orgánom zriadeným Predsedníctvom KR - MAS, o.z. pre účely realizácie stratégie CLLD a hodnotenia a výberu ŽoNFP (projektov) v súlade s postupmi na výber projektov, ktoré predkladá štatutárnemu orgánu KR - MAS. Pri výbere ŽoNFP (projektov) postupuje VK v súlade s platnými ustanoveniami Systému riadenia CLLD (LEADER a komunitný rozvoj) pre programové obdobie 2014-2020.
2. Výkonný orgán MAS menuje vždy novú výberovú komisiu pre každú výzvu, pričom jednotlivý členovia sa môžu opakovať. V rámci jednej výzvy môže byť menovaná len jedna výberová komisia na celú výzvu, výnimkou môže byť len výmena členov z opodstatnených dôvodov. Opodstatnenými dôvody sú najmä konflikt záujmov, úmrtie člena výberovej komisie, jeho dlhodobá pracovná neschopnosť alebo nečinnosť a pod. VK má 7 členov a volí zo svojho stredu predsedu.
3. Zasadania VK zvoláva jej predseda.
4. VK a jej činnosť sa riadi týmto štatútom.

**Článok 3**

**Pôsobnosť a kompetencie výberovej komisie**

1. Pôsobnosť VK je vymedzená Stanovami a Organizačným poriadkom KR – MAS.
2. VK za svoju činnosť zodpovedá Predsedníctvu KR – MAS.
3. VK hodnotí a vyberá ŽoNFP (projektov) predložených v rámci výziev na predkladanie žiadostí (ďalej len „výzva“) pre opatrenia, resp. podopatrenia v jej pôsobnosti v súlade s postupmi na výber projektov, ktoré schvaľuje/odporúča, resp. neschvaľuje/neodporúča na financovanie z PRV SR 2014 – 2020 a IROP a predkladá ich štatutárnemu orgánu MAS.

VK vykonáva aj administratívnu kontrolu ŽoNFP (projektov) v zmysle Nariadenia Komisie (ES) č.65/2011, č. 24 ods. 2, v rámci hodnotenia a výberu projektov, ktoré budú implementované prostredníctvom stratégie CLLD, 5. Všetci členovia VK sú povinný dodržiavať ustanovenia § 45 zákona č. 528/2008 Z. z. v znení neskorších predpisov, týkajúce sa zaujatosti a konfliktu záujmov.

**Článok 4**

**Rozhodovanie komisie**

1. Výberová komisia KR-MAS hodnotí (v zmysle prideľuje body, nevykonáva odborné hodnotenie) a vyberá projekty resp. ŽoNFP predložené v rámci jednotlivých výziev vyhlásených KR-MAS. Zloženie členov musí odrážať požiadavku v zmysle Nariadenia (EÚ) č. 1303/2013, teda musí byť zabezpečené, aby aspoň 50% hlasov rozhodnutí o výbere patrilo partnerom, ktorí nie sú orgánmi verejnej správy, zároveň musí byť umožnený výber písomným konaním
2. Výberová komisia vykoná hodnotenie ŽoNFP (projektov), ktoré splnili podmienky kritérií spôsobilosti a to v súlade s kritériami na hodnotenie ŽoNFP (projektov) definovanými v stratégii CLLLD
3. Výberová komisia Kopaničiarskeho regiónu – MAS zoradí ŽoNFP (projekty) podľa výsledkov vyhodnotenia ŽoNFP (projektov) a predloží ŽoNFP (projekty), ktoré schvaľuje/odporúča, resp. neschvaľuje/neodporúča na financovanie z PRV/IROP štatutárnemu orgánu KR-MAS , ktorý koná v zmysle bodu 5 tejto kapitoly.
4. Po ukončení procesu hodnotenia ŽoNFP (projektov) predloží OZ Kopaničiarsky región – MAS na PPA, Protokol o výbere ŽoNFP (projektov). Vyššie uvedené dokumenty OZ Kopaničiarsky región – MAS predloží na Ústredie PPA, Sekciu projektových podpôr, Dobrovičova 12, 815 26 Bratislava a to doporučene poštou do 30-tich pracovných dní od uzávierky termínu na predkladanie ŽoNFP (projektov) v rámci Výzvy na implementáciu stratégie.
5. Protokol o výbere Žiadosti o nenávratný finančný príspevok z Programu rozvoja vidieka SR 20014-2020 a IROP (projektov) musí byť podpísaný predsedom VK.

**Článok 5**

**Zloženie výberovej komisie**

* + - 1. Spôsob voľby členov VK a vykonávané činnosti sú vymedzené v Organizačnom poriadku a v tomto štatúte.
      2. Členovia VK nemusia pôsobiť v území KR – MAS, ani nemusia byť členom KR – MAS.
      3. Zloženie členov musí odrážať požiadavku v zmysle Nariadenia (EÚ) č. 1303/2013, teda musí byť zabezpečené, aby aspoň 50% hlasov rozhodnutí o výbere patrilo partnerom, ktorí nie sú orgánmi verejnej správy, zároveň musí byť umožnený výber písomným konaním

1. Členstvo VK je nezlučiteľné s členstvom v orgánoch KR – MAS, okrem členstva v najvyššom orgáne – členskej schôdzi.
2. Pre účely hodnotenia a výberu ŽoNFP (projektov) konečného prijímateľa – predkladateľa projektu v rámci každej výzvy, Predsedníctvo KR - MAS menuje vždy novú VK, ktorá sa môže skladať z rovnakých členov.
3. Každý člen VK musí podpísať „Vyhlásenie o nezaujatosti“ (Príloha č. 1).

7. Hodnotenie a vyber ŽoNFP (projektov) vykonáva len jedna výberová komisia MAS, ktorá bola zriadená výkonným orgánom pre príslušnú Výzvu na implementáciu stratégie. Nie je prípustné, aby hodnotenie a vyber ŽoNFP (projektov) v rámci jednej Výzvy na implementáciu stratégie vykonávali 2 a viac výberových komisií MAS, ktoré sú zložené z iných členov. Prípustné je nahradenie toho člena komisie, ktorý bol vylúčený z konania z titulu zaujatosti, novým členom komisie.

**Článok 6**

**Orgány výberovej komisie**

1. Orgánmi VK združenia sú predseda a poverený člen VK. Predsedu komisie volia členovia komisie spomedzi seba.
2. Poverený člen VK je osoba menovaná predsedom VK.
3. Predseda výberovej komisie:
   * + 1. zvoláva a riadi zasadnutia výberovej komisie,
       2. zodpovedá za činnosť výberovej komisie,
       3. zodpovedá za dodržiavanie tohto štatútu,
4. Poverený člen VK:
   * + 1. pripravuje a organizuje zasadnutia výberovej komisie,
       2. zabezpečuje administratívny chod výberovej komisie,
       3. zabezpečuje vypracovanie Protokolu o výsledkoch vyhodnotenia ŽoNFP (projektov) spolu so zoznamom žiadostí,
       4. zabezpečuje vypracovanie Zápisnica zo zasadnutia VK KR - MAS,

Manažér KR - MAS vykonáva formálnu kontrolu prijatých ŽoNFP (projektov) - oprávnenosti konečného prijímateľa – predkladateľa projektu pre príslušné opatrenie, formy predpísaných príloh, kompletnosti ŽoNFP (projektov) podľa Zoznamu povinných príloh k ŽoNFP (projektov); súlad so stratégiou KR - MAS.

**Článok 7**

**Zasadnutie výberovej komisie**

* + - 1. Zasadnutie VK zvoláva predseda VK najmenej 7 kalendárnych dní pred termínom zasadnutia.
      2. Zasadnutie VK sa riadi týmto štatútom.
      3. Výberová komisia MAS prijíma rozhodnutia o výbere ŽoNFP (projektov) na základe rozhodovania (hlasovania), pričom na zasadnutí výberovej komisie MAS musia byť prítomní všetci členovia tak, aby bola dodržaná podmienka nariadenia Rady (ES) č. 1698/2005 a vykonávacieho nariadenia Komisie (ES) č. 1974/2006 – zástupcovia súkromného sektora vrátane občianskeho a neziskového musia byť zastúpení s min. 50% všetkých rozhodujúcich hlasov a zástupcovia verejného sektora s max. 50% všetkých rozhodujúcich hlasov. Pokiaľ VK nie je uznášaniaschopná, predseda VK zvolá do 5 kalendárnych dní nové zasadnutie VK.

**Článok 8**

**Zápisnica zo zasadnutia VK KR - MAS**

1. Po skončení procesu hodnotenia a výberu žiadostí o NFP (projektov) vypracuje poverený člen VK Zápisnicu zo zasadnutia VK, ktorá obsahuje najmä:

a) miesto, dátum a hodinu zasadnutia komisie,

b) meno predsedu komisie,

c) počet prítomných členov komisie (priložená prezenčná listina),

d) počet a mená pozorovateľov,

e) meno overovateľa zápisnice,

f) meno povereného člena VK

g) prerokované body programu zasadnutia komisie,

h) prijaté uznesenie s prijatými opatreniami (opatrenie obsahuje konkrétnu úlohu, kto ju vykoná a termín splnenia),

i) kópie vymenovacích dekrétov členov VK.

1. Zápisnica zo zasadnutia VK KR - MAS sa vyhotovuje v dvoch origináloch.
2. Zápisnica zo zasadnutia VK KR - MAS podpíšu: predseda VK, poverený člen VK a overovateľ zápisnice.
3. Predseda VK podpísaný Protokol o výbere ŽoNFP (projektov) spolu so všetkými povinnými prílohami Protokolu o výbere ŽoNFP predloží Predsedníctvu KR - MAS najneskôr do 5 pracovných dní od ukončenia zasadnutia VK.
4. Predsedníctvo KR - MAS najneskôr do 20 pracovných dní od predloženia Protokol o výbere ŽoNFP (projektov) spolu so všetkými povinnými prílohami schváli/odporučí, resp. neschváli/neodporučí návrh ŽoNFP (projekty) na financovanie z PRV.

**Článok 9**

**Záverečné ustanovenia**

1. Štatút výberovej komisie nadobúda platnosť a účinnosť dňom jeho podpisu štatutárnym orgánom MAS po predchádzajúcom súhlase Predsedníctva.
2. Zmeny a doplnky štatútu výberovej komisie sú na návrh VK vykonávané písomnou formou po predchádzajúcom súhlase Predsedníctva.

Myjava, 10. 12. 2015

**predseda KR - MAS**

Príloha č.1

**vyhlásenie o nEZAUJATOSTI**

|  |  |
| --- | --- |
| **Stratégia CLLD** | **„Kopaničiarsky región – miestna akčná skupina“** |
| **Opatrenie** |  |
| **Číslo výzvy** |  |
| **Žiadateľ** |  |
| **Názov projektu** |  |

Ja, dolu podpísaný, týmto vyhlasujem, že súhlasím s účasťou na konaní o ŽoNFP (projektov) vo fáze odborného hodnotenia v rámci vyššie uvedenej výzvy na predkladanie ŽoNFP (projektov).

Záväzne vyhlasujem, že:

* nie som konečným prijímateľom – predkladateľom projektu alebo jeho partnerom,
* nie som štatutárnym orgánom alebo členom štatutárneho orgánu konečného prijímateľa – predkladateľa projektu,
* nie som štatutárnym orgánom alebo členom štatutárneho orgánu partnera konečného prijímateľa – predkladateľa projektu,
* nie som spoločníkom právnickej osoby, ktorá je konečným prijímateľom – predkladateľom projektu alebo jeho partnera,
* nie som osoba, ktorá je v pracovnoprávnom vzťahu ku konečnému prijímateľovi – predkladateľovi projektu alebo k jeho partnerovi,
* nie som osoba, ktorá je v inom zmluvnom vzťahu ku konečnému prijímateľovi –
* predkladateľovi projektu alebo k jeho partnerovi
* nie som osoba, ktorá je osobou blízkou osobe (§ 116 Občianskeho zákonníka) uvedenej v písmenách a) až f).

|  |  |
| --- | --- |
| **Pozícia v konaní o žiadostí o NFP** |  |
| **Meno a priezvisko** |  |
| **Dátum** |  |
| **Podpis** |  |